cyanic-selkie/wikianc huggingface dataset:
კაპრი
კაპრი შედის იტალიის ნეაპოლის პროვინციის შემადგენლობაში. კუნძულის მთავარი დასახლებული ნაწილია ქალაქი კაპრი. აქ მდებარეობს ორი მნიშვნელოვანი ნავსადგური, მარინა-პიკოლა და მარინა-გრანდე. კუნძულის დასავლეთ ნაწილში, შემაღლებულ გორაკებზე მდებარეობს მეორე განცალკევებული დასახლება — ანაკაპრი.
კაპრის პირველ მაცხოვრებლებს ბერძენი კოლონისტები წარმოადგენდნენ და სახელწოდებაც სწორედ ბერძნულიდან მოდის κάπρος (kapros - გარეული ტახი)
რესურსები ინტერნეტში
კატეგორია:იტალიის კუნძულები
გიორგი ზარიძე
გიორგი მიხეილის ძე ზარიძე (დ. ძველი სტილით [16 მაისი], ახალი სტილით [29 მაისი], 1908, თბილისი, საქართველო, — გ. 12 თებერვალი 2002, თბილისი, საქართველო) — ქართველი გეოლოგი და პეტროლოგი. საქართველოს მეცნიერებათა აკადემიის წევრ-კორესპონდენტი (1967), გეოლოგიურ-მინერალოგიურ მეცნიერებათა დოქტორი (1945), პროფესორი (1945), საქართველოს მეცნიერების დამსახურებული მოღვაწე (1961). საფრანგეთის, სერბეთის და გერმანიის გეოლოგიური საზოგადოებების წევრი.
ბიოგრაფია
გიორგი ზარიძემ 1933 წელს დაამთავრა ამიერკავკავკასიის ინდუსტრიული ინსტიტუტი და იქვე დაიწყო მუშაობა. 1934 წელს გიორგი ზარიძე მივლინებულ იქნა ქალაქ ლენინგრადში, საბჭოთა კავშირის მეცნიერებათა აკადემიის პეტროგრაფიული ინსტიტუტის ასპირანტურაში. 1936 წელს წარმატებით დაიცვა საკანდიდატო დისერტაცია, იმავე წელს დაბრუნდა ქალაქ თბილისში და მუშაობა დაიწყო საქართველოს გეოლოგიურ ინსტიტუტში უფროს მეცნიერ-თანამშრომლად.
1938-39 წლებში იყო თბილისის სახელმწიფო უნივერსიტეტის გეოგრაფია-გეოლოგიური ფაკულტეტის დეკანი.
1953 წელს იგი დაინიშნა საქართველოს პოლიტექნიკური ინსტიტუტის რექტორად. 1956 წლის 9 მარტს ქალაქ თბილისში საბჭოთა არმიის მიერ დატრიალებულ ტრაგედიასთან დაკავშირებით, რომლის დროსაც პოლიტექნიკური ინსტიტუტის სტუდენტთა სისხლიც დაიღვარა, გიორგი ზარიძემ შეუძლებლად ჩათვალა დარჩენილიყო ინსტიტუტის ხელმძღვანელად და პირადი განცხადების საფუძველზე ამ თანამდებობიდან განთავისუფლდა.
სადოქტორო დისერტაციის თემა „კავკასიაში მაგმური პროცესების განვითარების კანონზომიერებანი და მათთან დაკავშირებული გამადნებანი“, დაიცვა 1945 წელს. გიორგი ზარიძის შრომები ძირითადად ეხება მეტამორფული ქანებისა და გრანიტოიდების გენეზისს, ენდოგენური ქანების ფორმაციული კლასიფიკაციისა და კავკასიის რეგიონული პეტროლოგიის საკითხებს.
1961 წელს ქალაქ მოსკოვში გამოიცა გიორგი ზარიძის კაპიტალური მონოგრაფია „საქართველოს მაგმური და მეტამორფული ქანების პეტროგრაფია“, რომელმაც მეცნიერთა დიდი ყურადღება მიიპყრო. 1972 წელს ქართულ ენაზე გამოქვეყნდა სახელმძღვანელო „მაგმური და მეტამორფული ქანების პეტროლოგია“.
გიორგი ზარიძე თანაავტორი და თანარედაქტორია საქართველოს გეოლოგიის შესახებ შექმნილი პირველი განმაზოგადებელი ნაშრომისა (Геология СССР, т. 10 – Грузинская ССР, ч. 1. Геологическое описание, М., 1964; საქართველოს სახელმწიფო პრემია, 1973).
1988 წელს ქალაქ მოსკოვში გამოქვეყნდა მისი წიგნი „პეტროგრაფია“, ხოლო ქალაქ თბილისში — „პეტროლოგია“.
1974 წელს გიორგი ზარიძემ წაიკითხა ლექციების ციკლი ბელგრადის უნივერსიტეტის გეოლოგიურ ფაკულტეტზე, 1976 წელს — გერმანულ ენაზე ფრაიბერგის სამთო აკადემიის გეოლოგიურ ფაკულტეტზე, 1979 წელს — მიუნხენის ტექნიკური უნივერსიტეტის გამოყენებითი მინერალოგიის ინსტიტუტსა და ევროპის სხვა უმაღლეს სასწავლებლებსა და სამეცნიერო ცენტრებში.
გიორგი ზარიძის დიდი მონდომების შედეგად, 1985 წლის იანვარში საქართველოს პოლიტექნიკურ ინსტიტუტში დაარსდა სპექტრომეტრიისა და მინერალოგიური მასალათმცოდნეობის რესპუბლიკური ცენტრი, რამაც საქართველოში გეოლოგიისა და მისი მომიჯნავე დარგების მსოფლიო სტანდარტების დონეზე განვითარების პირობები შექმნა.
1992 წელს გამოჩენილი ქართველ მეცნიერებთან ერთად დააფუძნა საქართველოს საინჟინრო აკადემია, რომლის უცვლელი საპატიო პრეზიდენტი იყო გარდაცვალებამდე.
მცხოვანი მეცნიერი დაბადებიდან 90-ე წლისთავზე საქართველოს ტექნიკური უნივერსიტეტის დიდი საბჭოს გადაწყვეტილებით გიორგი ნიკოლაძის მედლით დაჯილდოვდა.
გიორგი ზარიძე დაჯილდოებულია შრომის წითელი დროშის ორდენითა და ღირსების ორდენით (1996). 1973 წელს მიენიჭა საქართველოს სახელმწიფო პრემია. გამოქვეყნებული აქვს 25 წიგნი, 250-ზე მეტი სტატია, 7 სახელმძღვანელო, 18 მონოგრაფია. გიორგი ზარიძე გარდაიცვალა 2002 წლის 12 თებერვალს. დაკრძალულია საბურთალოს საზოგადო მოღვაწეთა პანთეონში.
რესურსები ინტერნეტში
კატეგორია:საქართველოს მეცნიერებათა ეროვნული აკადემიის წევრ-კორესპონდენტები კატეგორია:საბჭოთა გეოლოგები კატეგორია:ქართველი გეოლოგები კატეგორია:გეოლოგიურ-მინერალოგიურ მეცნიერებათა დოქტორები კატეგორია:შრომის წითელი დროშის ორდენის კავალრები კატეგორია:საქართველოს ღირსების ორდენის კავალრები კატეგორია:საბურთალოს პანთეონში დაკრძალულები
1277
თარიღი უცნობია
*
ანზორ ურდია
ანზორ ურდია (დ. 12 მარტი, 1939, უმანი, უკრაინა — გ. 29 სექტემბერი, 2011, თბილისი) — ქართველი თეატრისა და კინოს მსახიობი. არაერთ სპეკტაკლსა და ფილმში მიუღია მონაწილეობა, სადაც სხვადასხვა დასამახსოვრებელი რომელი შეასრულა, მათ შორის ბარდღუნია (დათა თუთაშხია) და ხარაბაძე (თეთრი ბაირაღები).
ბიოგრაფია
ურდია დაიბადა უკრაინის ქალაქ უმანში, 1939 წელს, სადაც მამამისი, ვარლამ ურდია მეორე მსოფლიო ომის დროს მოიერიშის პილოტი იყო. ურდია და მისი ოჯახი საქართველოში 1945 წლის 30 ოქტომბერს უკრაინაში მამის გარდაცვალების შემდეგ დაბრუნდნენ. იგი სწავლობდა შოთა რუსთაველის სახელობის თეატრისა და კინოს უნივერსიტეტის სამსახიობო ფაკულტეტზე, რომლის დასრულების შემდეგაც გახდა წარმატებული თეატრის მსახიობი. ურდიამ დიდოსტატური ნიჭით განასახიერა ეპიზოდური პერსონაჟები ცნობილ ქართულ ფილმებში: „ყვარყვარე“, „კუკარაჩა“ და „პირველი მერცხალი“. ცნობილ საბჭოთა მრავალსერიან ფილმში, რომელიც ჭაბუა ამირეჯიბის ნაწარმოების, „დათა თუთაშხია“ მიხედვით დაიდგა, ურდიამ განასახიერა სიუჟეტური გმირი ბარდღუნია (მთვრალი უსახლკარო მაწანწალა). მან კრიტიკოსების მოწონება დაიმსახურა ნოდარ დუმბაძის „თეთრი ბაირაღების“ 1990 წლის კინოადაპტაციაში ხარაბაძის როლისთვის. 1980 წელს კინო-თეატრის სამსახიობო კარიერის მწვერვალზე მყოფი ურდია დაინიშნა კოტე მარჯანიშვილის სახელობის დრამატული თეატრის ადმინისტრაციის უფროსად, სადაც ათ წელზე მეტი მუშაობდა. ურდია დაქორწინებული იყო ქართველ მათემატიკოს ნანა გიგინეიშვილზე, რომელთანაც ჰყავდა ორი შვილი, ვარლამ ურდია (დაიბადა 1965 წელს) და მარიამ ურდია (დაიბადა 1982 წელს). 1997 წელს ურდიამ სტალინის როლი შეასრულა ავსტრიულ ისტორიულ დოკუმენტურ ფილმში. ხანგრძლივი ავადმყოფობის შემდეგ, ანზორ ურდია 2011 წლის 29 სექტემბერს თბილისში გარდაიცვალა და დაკრძალულია ვაკის სასაფლაოზე.
სქოლიო
კატეგორია:დაბადებული 12 მარტი კატეგორია:დაბადებული 1939 კატეგორია:გარდაცვლილი 29 სექტემბერი კატეგორია:გარდაცვლილი 2011 კატეგორია:ქართველი მსახიობები კატეგორია:საქართველოს სსრ-ის სახალხო არტისტები კატეგორია:საქართველოს სახელმწიფო თეატრალური ინსტიტუტის კურსდამთავრებულები კატეგორია:ვაკის სასაფლაოზე დაკრძალულები
ბერბუკი
ბერბუკი — სოფელი აღმოსავლეთ საქართველოში, შიდა ქართლის მხარის გორის მუნიციპალიტეტში, მდებარეობს ტირიფონის ვაკეზე. მდინარე მეჯუდის მარცხენა ნაპირას. ბერბუკის თემის ცენტრი (სოფლები: ბერბუკი, ზემო რეხა, თორტიზა, სვენეთი, ქვემო რეხა, ხელთუბანი). ზღვის დონიდან 640 მეტრი, გორიდან 4 კილომეტრი.
ისტორია
ბერბუკი იხსენიება შემდეგ წერილობით წყაროებში: ვახუშტი ბაგრატიონის „აღწერა სამეფოსა საქართველოსა“, „დასტურლამალი“, იოანე ბაგრატიონის „ქართლ-კახეთის აღწერა“, XVI და XVIII საუკუნეების ისტორიული საბუთები, იოჰან გიულდენშტედტის „მოგზაურობა საქართველოში“. ცნობილია, რომ 1735 წელს ოსმალთა წინააღმდეგ აჯანყებულ ქართლელებს გივი ამილახვარის სარდლობით ბერბუკიდან შეუტევიათ გორის ციხეში გამაგრებული ოსმალებისათვის და გაუმარჯვიათ. წყაროებში „ბერბუქის“ ფორმითაც გვხვდება. იოჰან გიულდენშტედტს მოხსენიებული აქვს ბერბუკის ციხე.
ღირსშესანიშნაობები
1982 წელს ივანე ჯავახიშვილის სახელობის ისტორიის, არქეოლოგიისა და ეთნოგრაფიის ინსტიტუტის არქეოლოგიური კვლევის ცენტრის გორის რაიონის არქეოლოგიურმა ექსპედიციამ (ხელმძღვანელი — გ. მინდიაშვილი) დაზვერვებისას ბერბუკთან მიაკვლია ყორღანულ სამარხს, რომლის ახლოს აღმოჩნდა ელინისტური ხანის ნამოსახლარი.
სოფლის სამხრეთით მდებარეობს გვიანი შუა საუკუნეების სამსართულიანი, სათოფურებიანი მრგვალი კოშკი. სამხრეთით დგას დარბაზული ტიპის 1830 წელს აგებული მთავარანგელოზის ეკლესია.
კამერონ დიასი
კამერონ დიასი (Cameron Diaz; დ. 30 აგვისტო, 1972) — ამერიკელი მსახიობი და ყოფილი მოდელი. პოპულარობა მოიპოვა 1990-იან წლებში, როდესაც მონაწილეობა მიიღო ფილმებში: „ნიღაბი“, „საუკეთესო მეგობრის ქორწილი“ და „ყველა მერიზე გიჟდება“. დიასმა ითამაშა აგრეთვე ფილმში „ჩარლის ანგელოზები“, სადაც შეასრულა ნატალი კუკის როლი. სხვადასხვა დროს ნომინირებული იყო ოქროს გლობუსზე შესრულებული როლებისთვის შემდეგ ფილმებში: „ყველა მერიზე გიჟდება“, „იყო ჯონ მალკოვიჩი“, „ვანილის ზეცა“ და „ნიუ-იორკის ბანდები“.
ბიოგრაფია
კამერონ დიასი დაიბადა კალიფორნიის შტატის ქალაქ სან-დიეგოში, დედამისის საბაჟოს აგენტის ბილისა და მამამისის ნავთობის კომპანიის მუშაკის ემილიო დიასის ოჯახში. მამის მხრიდან კამერონის ბებია და პაპა ეროვნებით ესპანელები იყვნენ, რომლებიც დასახლდნენ აშშ-ში, კერძოდ, კი ქალაქ ტამპაში (ფლორიდის შტატი). კამერონის დედა ნახევრად ინგლისელი, გერმანელი და ჩეროკი წარმოშობისაა. კამერონს ჰყავს უფროსი და სახელად ხიმენე. 16 წლის ასაკში დიასმა კარიერა დაიწყო როგორც მოდელმა. მომდევნო წლებში კონტრაქტს აფორმებდა მსხვილ კომპანიებთან, მათ შორის იყო Calvin Klein Inc. და Levi Strauss & Co. 17 წლია ასაკში გამოჩნდა ჟურნალ Seventeen-ის გარეკანზე. კამერონ დიასი ესწრებოდა ლონგ-ბიჩის საშუალო პოლიტექნიკურ სკოლას. 21 წლის ასაკში ითამაშა ფილმში „ნიღაბი“, სადაც მისი პარტნიორი გახდა ჯიმ კერი.
2008 წლის 15 აპრილს, 58 წლის ასაკში კამერონს პნევმონიით მამა გარდაეცვალა. 1995 წლიდან დიასი ურთიერთობაში იმყოფებოდა მსახიობ მეტ დილონთან; 3 წლის შემდეგ წყვილი ერთმანეთს დაშორდა. 1999 წლიდან ხვდებოდა ჯერედ ლეტოს, თუმცა 2003 წელს ისინი ერთმანეთს დაშორდნენ 2003 წლიდან 2006 წლამდე ხვდებოდა მომღერალსა და მსახიობს ჯასტინ ტიმბერლეიკს, ხოლო 2010 წლის ივლისიდან 2011 წლის სექტემბრამდე ხვდებოდა ავსტრალიელ სპორტსმენს ალექს როდრიგესს.
სქოლიო
კატეგორია:ამერიკელი მსახიობები კატეგორია:ამერიკელი მოდელები კატეგორია:დაბადებული 1972 კატეგორია:დაბადებული 30 აგვისტო კატეგორია:XX საუკუნის ამერიკელი ქალი მსახიობები
Lasioglossum asteris
Lasioglossum asteris — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1960 წელს.
სქოლიო
asteris
დოსლიდნე (ხერსონის რაიონი)
დოსლიდნე (Дослідне) — სოფელი უკრაინაში. მდებარეობს ხერსონის ოლქის ხერსონის რაიონში. 2013 წელს სოფლის მოსახლეობა 45 კაცს შეადგენდა.
რესურსები ინტერნეტში
კატეგორია:ხერსონის რაიონის სოფლები
იმერეთი ხონი (საფეხბურთო კლუბი)
იმერეთი ხონი — საქართველოს საფეხბურთო კლუბი ქალაქ ხონიდან. თამაშობს ხონის „ცენტრალურ სტადიონზე“.
Mioawateria
Mioawateria — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ჩიტბატონა
ჩიტბატონა (Serinus pusillus) — ფრინველი ბეღურანსაირთა რიგისა. ტანად პატარაა, ჭრელად შეფერილი. მამალს თავზე წითელი „გვირგვინი“ ადგას. გავრცელებულია ევროპაში, აზიაში, კავკასიონის და მცირე კავკასიონის, შუა აზიასა და სამხრეთ ყაზახეთის, თარბა ღათაის მთიანეთში. საქართველოში ბინადრობს ზღვის დონიდან 1500-3500 მ-მდე ტყის ზედა ზონასა და სუბალპურ მთიანეთში. კვერცხს დებს 2-ჯერ, თითო დადებაზე 3-5 ცალს. იკვებება სარეველების თესლით, პატარ-პატარა ჭიებით. ჩიტბატონას ზოგჯერ არასწორად Carduelis carduelis-ს ეძახიან.
იტატინი
იტატინი (Itatim) — მუნიციპალიტეტი ბრაზილიაში, ბაიას შტატში. მიეკუთვნება ბაიას შტატის ჩრდილო-ცენტრალურ მეზორეგიონს.
2011 წლის მონაცემებით, მოსახლეობა 14 539 ადამიანს შეადგენდა. ფართობი 574.259 კმ²-ია. მოსახლეობის სიმჭიდროვე 25.32 კმ²-ზე.
რესურსები ინტერნეტში
კატეგორია:ბაიას შტატის მუნიციპალიტეტები
გაიანის გეოგრაფია
thumb|240 px|გაიანის რელიეფი
გაიანა — სახელმწიფო სამხრეთ ამერიკის ჩრდილო-აღმოსავლეთ სანაპიროზე. ჩრდილოეთიდან ესაზღვრება ატლანტის ოკეანე, დასავლეთიდან ვენესუელა, სამხრეთიდან — ბრაზილია, აღმოსავლეთიდან კი სურინამი.
ფართობი— 214 970 კმ².
სახმელეთო საზღვრის საერთო სიგრძეა 2462 კმ (მათ შორის: ბრაზილიასთან – 1119 კმ, სურინამთან — 600 კმ,ვენესუელასთან — 743 კმ).
სანაპირო ზოლი: 459 კმ.
უმაღლესი მწვერვალი — რორაიმა (2835 მ).
რესურსები ინტერნეტში
კატეგორია:გაიანა *
27 ივლისი
27 ივლისი — გრიგორიანული კალენდრის 208-ე დღე (ნაკიან წლებში – 209-ე დღე). წლის ბოლომდე დარჩენილია 157 დღე.
იხილეთ აგრეთვე
სხვა თვეები:
პოლ ვოურასის სახელობის მედალი
პოლ ვოურასის სახელობის მედალი (Paul P. Vouras Medal) — ამერიკის გეოგრაფიული საზოგადოების მედალი, რომელიც დაწესებულია 1988 წელს. ენიჭებათ ქვეყანათმცოდნეობაში შეტანილი დიდი წვლილისთვის. პოლ ვოურასი იყო ნიუ-ჯერსის უნივერსიტეტში გეოგრაფიის საპატიო პროფესორი.
მიმღებები
სხვადასხვა დროს პოლ ვოურასის სახელობის მედლით დაჯილდოვდნენ:
სქოლიო
კატეგორია:ამერიკის გეოგრაფიული საზოგადოება კატეგორია:აშშ-ის მედლები კატეგორია:აშშ-ის ჯილდოები
გალიმუიოდი
სქოლიო
კატეგორია:სამხრეთ ილოკოსის მუნიციპალიტეტები
ჰაი-ტექ არქიტექტურა
thumb|ლოიდსის შენობა, [[რიჩარდ როჯერსი (1978-1986).]] ჰაი-ტექ არქიტექტურა, ან გვიანი მოდერნიზმი — არქიტექტურული სტილი, რომელიც 1970-იან წლებში აღმოცენდა და ჰაი-ტექ ინდუსტრიისა და ტექნოლოგიის ელემენტები გამოიყენა მშენებლობაში. ჰაი-ტექმა თავი განახლებული მოდერნიზმის სახით იჩინა, რაც ძველი იდეების ახალი ტექნოლოგიური მიღწევების საშუალებით განხორციელებაში აისახა. ეს პერიოდი ერთგვარი ხიდის როლს ასრულებს მოდერნიზმსა და პოსტმოდერნიზმს შორის, თუმცა მაინც რჩება რუხი არეები, თუ სად მთავრდება ერთი პერიოდი ან სად იწყება მეორე. 1980-იან წლებში ჰაი-ტექის გარჩევა პოსტმოდერნიზმისგან უფრო რთული გახდა. მისი მრავალი თემა და იდეა პოსტმოდერნისტული არქიტექტურული სკოლების ენამ გაითავისა.
კატეგორია:არქიტექტურული მიმდინარეობები კატეგორია:ჰაი-ტექ არქიტექტურა
ბიჩნიგაური
ბიჩნიგაური — სოფელი საქართველოში, დუშეთის მუნიციპალიტეტში, ჟინვალის თემში, მდებარეობს მდინარე არაგვის მარჯვენა ნაპირას. ზღვის დონიდან 800 მეტრზე, დუშეთიდან 11 კილომეტრში. 1976 წლიდან ბიჩნიგაური შეუერთდა დაბა ჟინვალს.
დემოგრაფია
2014 წლის აღწერის მონაცემებით სოფელში ცხოვრობს 424 ადამიანი.
სქოლიო
კატეგორია:დუშეთის მუნიციპალიტეტის სოფლები
დეკაბრისტთა აჯანყება
დეკაბრისტები და საქართველო
აჯანყების ჩახშობის შემდეგ მთავრობა კავკასიაში ასახლებდა ოპოზიციურად განწყობილ ახალგაზრდებს. საქართველოში მსახურობდნენ პოეტი ვ.კიუხელბეკერი, ლიტერატორები ე. ლაჩინოვი და პ. მუხანოვი, აგრეთვე ფარული საზოგადოების წევრები ან აჯანყების მონაწილეები: ა. იაკუბოვიჩი, თ. ბაშმაკოვი, ა. ავენარიუსი, დეკაბრისტულ წრეებთან დაახლოებული ა. გრიბოედოვი და სხვ. ისინი ხშირად იკრიბებოდნენ თბილისში და მსჯელობდნენ აქტუალურ პოლიტიკურ და ლიტერატურულ საკითხებზე. მაგ., ვ. კიუხელბეკერი 1821 წლის მიწურულიდან თბილისში მსახურობდა და ხშირად ხვდებოდა თავის მეგობარ ა. გრიბოედოვს. საქართველოს მან რამდენიმე ნაწარმოები მიუძღვნა (ლექსი „ბედმა ალერსი მე არ მარგუნა“, პოემა „იური და ქსენია“ და სხვ.). რუსეთ-ირანის 1826–1828 და რუსეთ-ოსმალეთის 1828–1829 წლების ომების დროს კავკასიაში გადაიყვანეს 65-მდე დეკაბრისტი ოფიცერი, აჯანყების მონაწილე 2 ათასზე მეტი ჯარისკაცი და ამ მოძრაობასთან დაკავშირებული მრავალი მოღვაწე.
დეკაბრისტების გარკვეული გავლენა განიცადეს ქართველი მოღვაწეების 1832 შეთქმულების რადიკალურად განწყობილმა მონაწილეებმა, კერძოდ, სოლომონ დოდაშვილმა და გრიგოლ ორბელიანმა. ამ უკანასკნელმა კ. რილეევის „ნალივაიკოს აღსარება“ ქართულად გადმოაკეთა და ფარული საზოგადოების კრებაზე წაიკითხა. გადმოსახლებულთა შორის იყვნენ ლიტერატორები და ჟურნალისტები, მაგ., ვ. სუხორუკოვი, ა. ვედენიაპინი, გ. ორჟიცკი, ი. ბურცოვი, ნ. ცებრიკოვი, ძმები ბესტუჟევები. 30-იან წლებში მათ შეუერთდათ ს. კრივცოვი, ვ. ნოროვი, ა. კორნილოვიჩი, ა. ოდოევსკი და სხვ. ა. ბესტუჟევმა (მარლინსკი) და ა. ოდოევსკმა მრავალი ფურცელი უძღვნეს საქართველოს და კავკასიას.
საირა-ცენტრი
thumb|სირა-ცენტრი სირა-ცენტრი (Cira Centre), 29-სართულის, 133 მ სიმაღლის საოფისე მაღლივი შენობა დასავლეთ ფილადელფიის უნივერსიტი-სიტი უბანში, პენსილვანია, აშშ. არქიტექტორი სეზარ პელის მიერ დაპროექტებული შენობა ამტრაკის 1930-იანი წლების არტ-დეკოს სტილის 30-ე ქუჩის სადგურის პირდაპირ დგას. ცათამბჯენი ზედ მოქმედი რკინიგზის პლატფორმაზე აშენდა. მშენებლობა 2004 წელს დაიწყო და 2005 წლის ბოლოს დასრულდა.
პროექტი მრავალ წინააღმდეგობასთან იყო დაკავშირებული. ადგილი, სადაც ის შენდებოდა, ეკუთვნოდა განვითარების წამახალისებელ ზონას, რომელიც გათავისუფლებული იყო თითქმის ყველა საშტატო და ადგილობრივი გადასახადისგან. სირა-ცენტრს ფილადელფიის სხვა საოფისე ცათამბჯენების კანიბალიზაციას აბრალებდნენ, ვინაიდან ნაცვლად გარე ბიზნესის მოზიდვისა, მან ქალაქში უკვე არსებული სხვა ადგილობირივი კომპანიები გადმოიბირა.
კატეგორია:აშშ-ის ცათამბჯენები კატეგორია:სეზარ პელის პროექტები კატეგორია:პოსტმოდერნისტული არქიტექტურა კატეგორია:2005 წლის არქიტექტურა
ზაჰორიანივკა
ზაჰორიანივკა (Загорянівка) — სოფელი უკრაინაში. მდებარეობს ხერსონის ოლქის ხერსონის რაიონში. 2013 წელს სოფლის მოსახლეობა 437 კაცს შეადგენდა.
რესურსები ინტერნეტში
კატეგორია:ხერსონის რაიონის სოფლები
ცერონისის ღვთისმშობლის ეკლესია
ცერონისის ღვთისმშობლის ეკლესია — ეკლესია ქარელის მუნიციპალიტეტის სოფელ ცერონისში. მდებარეობს დაბა აგარიდან ყორნისისაკენ მიმავალი საავტომობილო გზის პირას, სასაფლაოზე. ეკლესია XIX საუკუნით თარიღდება. სამრეკლო აგებულია მოგვიანებით.
ეკლესია დარბაზულია (13,3 X 7,6 მ), ნაგებია ნატეხი ქვიშაქვით, კონსტრუქციულ ნაწილებში გამოყენუბელია კარგად გათლილი ქვიშაქვა. ორივე მხრიდან თაღოვანი შესასვლელი სამხრეთით და დასავლეთითაა. ნახევარწრიულ აფსიდის ღერძზე ფართო სარკმელია, რომლის გვერდებზე დაბალი თაღით გადახურული თითო ნიშია. ნახევარწრიული, არდაბაგით წინწამოწეული საკურთხევლის ბაქანი ერთი საფეხურითაა შემაღლებული. ერთი სარკმელი დასავლეთ კედელშია, ორ-ორი - გრძივ კედლებში. დარბაზის გრძივი კედლები და ნახევარწრიული კამარა ორსაფეხურიანი პილასტრებით და საბჯენი თაღებით სამ ნაწილად იყოფა. შუა ნაწილი განაპირა ნაწილებზე ფართოა. პილასტრების პირველ საფეხურებზე გადაყვანილია ზემოდან გაბრტყელებული კედლის თაღები. თაღების ქუსლებთან მარტივი იმპოსტებია. ეკლესიის ორივე შესასვლელს მარტივი მოჩარჩოება აქვს. აღმოსავლეთ ფასადის ფრონტონის წყობაში ჩასმულ ქვიშაქვის სწორკუთხა ქვაზე გამოსახულია რელიეფური ჯვარი. კედლები დასრულებულია თაროსებრი ლავგარდნით.
ეკლესიას დასავლეთით მიშენებული აქვს აგურით ნაგები, კარგად გათლილი ქვიშაქვის კვადრებით მოპირკეთებული კვადრატული ორსართულიანი სამრეკლო (3 X 3 მ). შემორჩენილია მხოლოდ ცილინდრული კამარით გადახურული პირველი სართული, რომლის კამარის ღერძი აღმოსავლეთიდან დასავლეთისკენაა მიმართული. სამრეკლოს სამხრეთ კედელში ფართო თაღოვანი შესასვლელია, დასავლეთ კედელში კი სარკმელი.
ლიტერატურა
კატეგორია:ქარელის მუნიციპალიტეტის ტაძრები კატეგორია:ღვთისმშობლის სახელობის ეკლესიები
ფედერიკო ერასურის ეჩაურენი
ფედერიკო ერასურის ეჩაურენი (Federico Errázuriz Echaurren; დ. 16 ნოემბერი, 1850, სანტიაგო, ჩილე — გ. 12 ივლისი, 1901, ვალპარაისო, ჩილე) — ჩილელი პოლიტიკური მოღვაწე. ჩილეს პრეზიდენტი 1896–1901 წლებში. წარმოშობით ბასკი.
ფედერიკო ერასურის ეჩაურენი დაიბადა 1850 წლის 6 ნოემბერს ჩილეს დედაქალაქ სანტიაგოში. იგი იყო ჩილეს მეცამეტე პრეზიდენტი 1896 წლის 18 სექტემბრიდან, მის გარდაცვალებამდე — 1901 წლის 12 ივლისამდე.
სქოლიო
კატეგორია:ჩილეს პრეზიდენტები კატეგორია:დაბადებული 16 ნოემბერი კატეგორია:დაბადებული 1850 კატეგორია:გარდაცვლილი 12 ივლისი კატეგორია:გარდაცვლილი 1901 კატეგორია:ერასურისის ოჯახი
ალბერობელო
ალბერობელო (Alberobello) — პატარა ქალაქი და კომუნა იტალიაში, აპულიის რეგიონის ბარის პროვინციაში. 2007 წლის მონაცემებით, მისი მოსახლეობა 11 040 ადამიანს შეადგენს, ფართობი 40 კმ²-ს. ქალაქი ცნობილია თავისი უნიკალური ნაგებობებით - ტრულოებით, რომლებიც 1996 წელს იუნესკომ მსოფლიო მემკვიდრეობის სიაში შეიტანა.
ქალაქის ისტორია XVI საუკუნის მეორე ნახევრიდან იწყება, როდესაც აქ გლეხები მოვიდნენ, რომლებიც მიწას ამუშავებდნენ. ლეგენდის თანახმად, ახალმოსახლეებმა სახლების ცარიელი ქვებისგან შენება დაიწყეს, რათა სამეფო შემოწმების შემთხვევაში, მათი ადვილად დაშლა შეძლებოდათ. ამავე დროს, ფერდინანდ I არაგონელი ყველასგან მოითხოვდა გადასახადს, ვინც ფიქსირებულ სახლში ცხოვრობდა.
ამ სარისკო მდგომარეობით შეწუხებულმა ალბერობელოს მაცხოვრებელმა მამაკაცთა გარკვეულმა ჯგუფმა, 1797 წელს ბურბონ მეფეს, ფერდინანდ IV-ს მიმართეს. მეფემ ისინი მიიღო და დაპირდა, რომ მათ თავისუფლად ცხოვრება შეეძლებოდათ, რაც 1797 წლის 20 მაისის ბრძანებით შეასრულა კიდეც.
რესურსები ინტერნეტში
კატეგორია:იტალიის ქალაქები კატეგორია:მსოფლიო მემკვიდრეობის ძეგლები იტალიაში
ჩხართვი
thumb| Turdus viscivorus
ჩხართვი (Turdus viscivorus) — ფრინველი ბეღურასნაირთა რიგისა. მისი სხეულის სიგრძე 30 სმ აღწევს (ყველაზე დიდია ევროპული შაშვების გვარში). აქვს მორუხო-მურა ფერის ზურგი, თეთრი, მუქხალებიანი მუცელი, გავრცელებულია ევროპისა და აზიის წიწვიან (ჩრდილოეთით) და ფოთლოვან ტყეებში (აღმოსავლეთით საიანებემდე, სამხრეთით ჰიმალაიმდე, ჩრდილო-დასავლეთ აფრიკაში), საქართველოში ბინადრობს, ხეზე ბუდობს. დებს 4-5 კვერცხს. ინკუბაცია 2 კვირას გრძელდება. იკვებება უხერხემლოებით, კენკრით. სპორტული ნადირობის ობიექტია.
ლიტერატურა
კატეგორია:ბეღურასნაირნი
1278
თარიღი უცნობია
*
Mioawateria asarotum
Mioawateria asarotum — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
კრისტალის ჩანჩქერი
კრისტალი — ჩანჩქერი კასკადი აღმოსავლეთ ავსტრალიაში, კვინსლენდის შტატში. ეს ადგილი მდებარეობს ქალაქ კერნზის სიახლოვეს. კრისტალის ჩანჩქერიდან 10 კილომეტრში მდებარეობს მარჯნის ზღვა, ხოლო ჩანჩქერიდან 1394 კილომეტრში მდებარეობს შტატის ადმინისტრაციული ცენტრი ბრიზბენი.
ჩანჩქერის კოორდინატები -16.96167°N, 145.67944°W.
რესურსები ინტერნეტში
კატეგორია:კუინზლენდის ჩანჩქერები
ფილადელფია სიქსერსი
ფილადელფია სევენთი სიქსერსი (სიქსერსი) (Philadelphia 76ers) — პროფესიონალური საკალათბურთო კლუბი, რომელიც აშშ-ის ნაციონალურ საკალათბურთო ასოციაციაში (NBA) გამოდის. სიქსერსი თამაშობს ატლანტიკის დივიზიონში და არის წევრი აღმოსავლეთ კონფერენციის. გუნდის ბაზა მდებარეობს ფილადელფიაში, პენსილვანიის შტატში. თავდაპირველად გუნდი ცნობილი იყო სირაკუს ნეიშენალსით, თუმცა შემდგომ გუნდი გადაბარგდა ფილადელფიაში და სახელიც შეიცვალა.
სექსერსი მდიდარია ისტორიით, რომელშიც ასევე შედის ისეთი სახელები როგორებიც არიან: უილთ ჩემბერლენი, იულიუს ირვინგი, მოსის მელოუნი, ჩარლზ ბერკლი და ალან აივერსონი, რომლებმაც თავის დროზე ფილადელფიის მაისურით არაერთი ბრწყინვალე მატჩი ჩაატარეს. გუნდს მოგებული აქვს 3 NBA ჩემპიონის ტიტული, რომელთა შორის პირველი არის 1955 წელს, როდესაც გუნდს ჯერ კიდევ სირაკუს ნეიშენალსი ერქვა. მეორედ გუნდმა NBA ჩემპიონის ტიტულის მოპოვება შეძლო 1966-67 წლების სეზონში, როდესაც გუნდს უკვე ლიდერად ჩემბერლენი ჰყავდა. ხოლო მესამე ტიტული ირვინგი და მელოუნის დუეტმა მოუტანა გუნდს. სიქსერსი მას შემდეგ მხოლოდ ერთხელ იყო ფინალში - 2001 წელს, როდესაც გუნდს უკვე ალენ აივერსონი ლიდერობდა, თუმცა სიქსერსი სუპერ ფინალში დამარცხებული იქნა ლოს-ანჯელეს ლეიკერსის მიერ სერიებში 4-1.
ფილადელფიაში გადასვლა
1960 წლის ადრეულ პერიოდში, ნეიშენალსი NBA-ში იბრძოდა, მაგრამ ვერ აღწევდა დალაგებას. სირაკუსი იყო უკანასკნელი საშუალო ზომის ქალაქში არსებული გუნდი, NBA გუნდებს შორის, მაგრამ ასევე იყო პატარა პროფესიონალური გუნდი. ქაღალდების მაგნატ ირვ კოსლოფმა შეისყიდა ნეიშენალსი დენი ბეისოუნისგან და გადაიყვანა გუნდი ფილადელფიაში 1963 წელს. NBA დაბრუნდა ფილადელფიაში 1 წლის შემდეგ, რაც უორიორსმა დატოვა ქალაქი და გადაბარგდა სან-ფრანცისკოში. შეისი დასახელებული იქნა გუნდის მთავარ მწვრთნელად, (პირველად დასახელებული იქნა როგორც მოთამაშე-მწვრთნელი), რომელმაც კალათბურთის მოთამაშის კარიერის დასრულების შემდეგ, კიდევ 4 წელი ედგა სათავეში გუნდს.
პირველი 4 წელი გუნდის ფილადელფიაში ყოფნისა, სიქსერსი უმეტესწილად თამაშობდა ფილადელფია არენაში და Civic Center-Convention Hall, რომელიც ოფიციალურად University of Pennsylvania-ს გუნდ The Palestra-ს ეკუთვნოდა.
1964-1967: უილტ ჩემბერლინის ერა
1964-65 წლებში, სიქსერსმა ლეგენდარული უილტ ჩემბერლენი აიყვანეს უორიორსიდან. ჩემბერლინი იყო სკოლის იმ დროინდელი ლეგენდა ფილადელფიაში და მისი კარიერაც უორიორსში დაიწყო, რომელიც ჯერ კიდევ ფილადელფიაში თამაშობდა. სიქსერსმა იმ წელს დივიზიონის ფინალამდე მიაღწია, სადაც მე-7 თამაშში დამარცხდა ბოსტონ სელტიქსის წინააღმდეგ 110-109, თამაში სადაც ბოლო წამებზე ჰალ გრირის პასი მოპარული იქნა ჯონ ჰალიჩეკის მიერ, რისი წყალობითაც ბოსტონმა შეძლო მოგება მატჩის, ფინალში გასულებმა კი კიდევ ერთხელ მოახერხეს NBA ჩემპიონის ტიტულის მოპოვება ლოს-ანჯელეს ლეიკერსის წინააღმდეგ.
thumb|[[უილტ ჩემბერლენის წინააღმდეგ თამაშობს სელტიქსის ბილ რასელი]]
1966–67 წლების სეზონი
ალექს ჰენამის მწვრთნელობის ქვეშ მყოფი სიქსერსი, გუნდს ნამდვილად ოცნების სეზონი ჰქონდა, როდესაც 46-5 დაიწყეს სეზონი, ხოლო საბოლოოდ 68-13 დაასრულა, რაც იმ დროისთვის საუკეთესო შედეგი იყო. ჩემბერლინი, ბილი კანინჰემი და ჰალ გრირი, ჩეტ უოლკერთან, ლუციუს ჯექსონთან და უალი ჯონსთან ერთად ლიდერობდნენ გუნდს ნახევარ-ფინალამდე. ამ დროს გუნდმა შეძლო ბოსტონ სელტიქსის დამარცხება 5 მატჩში. მე-5 მატჩში, როდესაც სიქსერსმა შეძლო სელტიქსის დამარცხება და მოიპოვა NBA ფინალის საგზური, სადაც ასევე გაიმარჯვა, გუნდის ქომაგები მღეროდნენ "ბოსტონი გარდაცვლილია!", რომელიც სიმბოლური იყო იმ დროინდელი ბოსტონისთვის, რადგან სიქსერსმა წერტილი დაუსვა სელტიქსის ზედიზედ 8 წელს მოგებულ NBA ჩემპიონის ტიტულს. ფინალში კი სიქსერსი გოლდენ სტეიტ უორიორსის წინააღმდეგ თამაშობდა, ვის წინააღმდეგაც მე-2 ჩემპიონის ტიტული მოიპოვა ფილადელფიამ. 1966-67 წლის პერიოდში, სიქსერსმა გაიმარჯვა როგორც საუკეთესო გუნდი ლიგის ისტორიაში, რომელიც NBA-ს 35 წლისთავს იქნა მიძღვნილი.
1967-1976: სიქსერსის დაცემა
thumb|left|[[ფილადელფიაში დაბადებული ჯოუ ბრაიანტი არჩეული იქნა პირველ ნომრად სიქსერსის მიერ, რომელმაც გუნდში 1975-79 წლების პერიოდში ითამაშა.]]
გუნდის ფსკერისკენ დაშვება 1972-73 წლების სეზონშიც გაგრძელდა. გუნდმა სეზონის პირველი 15 მატჩი წააგო, ხოლო რამდენიმე თვის შემდეგ დაამყარეს რეკორდი ერთ სეზონში ზედიზედ 20 წაგებული მატჩით. 20 წაგებული მატჩის შემდეგ გუნდის შედეგი 4-58 იყო. საბოლოოდ გუნდმა 9-73 შედეგით დაასრულა, რითაც ფილადელფიის მედიისგან ზედმეტსახელი შერჩა: „Nine and 73-ers“ (გუნდის ნამდვილი სახელიდან "76ers" გამომდინარე). როი რუბინის მწვრთნელობის დროს, გუნდმა მხოლოდ 4 მატჩის მოგება მოახერხა და 47 მატჩი წააგო. ამის შემდეგ გუნდმა წარმატებული მოთამაშე - კევინ ლაფერი დანიშნა გუნდის მთავარ მწვრთნელად, რომელმაც 5 მატჩი მოიგო და 26 დათმო. ეს იყო რუბინის პირველი და უკანასკნელი სამსახური როგორც მწვრთნელი NBA-ში. გუნდმა NBA რეკორდი დაამყარა, როდესაც იგივე დივიზიონის - ატლანტიკის დივიზიონის ჩემპიონ სელტიქსს შორის მოგებების მარჩში 59 მატჩი იყო განსხვავება. 9 გამარჯვება, არის 1972-73 წლების შემადგენლობის მიერ, არის მე-4 ადგილზე ყველაზე ცოტა გამარჯვებებში NBA ისტორიაში. სიქსერსის 0.110 მოგების პროცენტული მაჩვენებელი ასევე იყო ყველაზე ცუდი შედეგი NBA ისტორიაში, რომელიც დღემდე რეკორდად რჩევა. რეკორდი მოხსნილი იქნა 2011-12 წლების სეზონში შარლოტ ბობქეტსის მიერ, რომელიც ლოკაუტის გამო შემოკლებული 66 მატჩიანი რეგულარული სეზონით შემოიფარგლა. ზუსტად 6 სეზონით ადრე, გუნდმა რეკორდი დაამყარა როგორც ყველაზე მეტი მოგებული მატჩი ერთ სეზონში. 1972-73 წლების სეზონში, სიქსერსმა დაამტკიცა რომ იყო ერთ-ერთი ყველაზე ცუდი გუნდი, რომელსაც იმ დროისთვის ეთამაშა NBA-ში.
მომდევნო წელს, სიქსერსმა აიყვანა მთავარი მწვრთნელის პოსტზე გენი შუ, რომელმაც ნელ-ნელა დაიწყო გუნდის წარმატების დაბრუნება. 1975-76 წლებში, სიქსერსმა აიყვანა ჯორჯ მაკგინსი ინდიანა პეისერსიდან, რომელიც იმ დროს ABA-ში გამოდიოდა, ხოლო ჯორჯ მაკგინსის აყვანას ასევე ნიუ-იორკ ნიქსი ცდილობდა, როდესაც არ იცოდნენ რომ უფლებები უკვე სიქსერს ჰქონდა მოპოვებული. მაკგინსთან ერთად, სიქსერსი დაუბრუნდა პლეი-ოფს, მას შემდეგ რაც 4 წელი გააცდინა. პლეი-ოფში გასული კი ბუფალო ბრეივზთან 3 მატჩში.
1976-1984: იულიუს ირვინგის ერა
thumb|right|[[იულიუს ირვინგი თამაშობდა სიქსერსში 11 სეზონის განმავლობაში (1976-87), 4-ჯერ ითამაშა NBA ფინალში და ერთხელ შეძლო მხოლოდ მოგება.]] 1976-77 წლების სეზონი გახდა სიქსერსითვის დასამახსოვრებელი. ABA-NBA გაერთიანებისას, სიქსერსმა მოახერხა იულიუს ირვინგის აყვანა ნიუ-იორკ ნეტსიდან, რომელთან ერთადაც გუნდმა ასევე ლოკალური ფიტზ ეუგენი დიქსონი აიყვანა, რომელთან ერთად გუნდის წარმატების ერა დაიწყო. გუნდმა ამ სეზონშივე მოახერხა დიდი ხნის მეტოქე - ბოსტონ სელტიქსის დამარცხება 7 თამაშში კონფერენციის ნახევარ-ფინალში, ხოლო აღმოსავლეთ კონფერენციის ფინალში გუნდი ჰიუსტონ როკეტსს შეხვდა, რომლებსაც 4-2 მოუგეს, როკეტს კი მომავალი სიქსერსის მოთამაშე - მოსის მელოუნი ლიდერობდა, საბოლოოდ ფილადელფიამ მოიპოვა NBA ფინალში გასვლის საგზური. ფინალში გასულები კი ყოფილ მწვრთნელ - ჯეკ რემსის და მის ახლანდელ გუნდ - პორტლენდ ტრეილ ბლეიზერსს დაუპირისპირდნენ, სადაც სიქსერსი სერიას 2-0 ლიდერობდა, თუმცა 2-4 დამარცხდა.
1977-78 წლებში გუნდმა ნახევარ-ფინალამდე გააღწია, თუმცა დამარცხდა ბულეტსთან, რომელიც საბოლოოდ იმ წელს NBA ჩემპიონი გახდა. მომდევნო 4 წელიწადში გუნდი 2-ჯერ დამარცხდა NBA ფინალში, მიუხედავად იმისა, რომ გუნდმა 1980 წლისთვის მთავარი მწვრთნელი შეიცვალა და ყოფილი სიქსერსის მოთამაშე ბილი კანინჰემი გახდა გუნდის სათავეში, სიქსერსმა მაინც დათმო ლოს-ანჯელეს ლეიკერსის წინააღმდეგ 2-4 გინალში. მე-6 თამაში, ახალბედა მეჯიკ ჯონსონი თამაშობდა ცენტრის პოზიციას ლეიკერსისთვის, კარიმ აბდულ-ჯაბარის ადგილას (რომელმაც მე-5 თამაშში კოჭის ტრავმა მიიღო), სადაც ჯონსონმა მოახერხა და 42 ქულა მოუტანა გუნდს. 1981 წლის კონფერენციის ფინალში, სოქსერსი 3-1 ლიდერობდა ბოსტონ სელტიქსის წინააღმდეგ, მაგრამ ბოსტონელებმა შეძლეს სასწაული შემოტრიალება სერიის და მე-7 თამაშში გადაწყვიტეს სერიის ბედი 3-4. მომდევნო სეზონში, სიქსერსი კვლავ დაუპირისპირდა ბოსტონ სელტიქსს აღმოსავლეთ კონფერენციის ფინალში, სადაც კვლავ 3-1 ლიდერობდა სერიას, თუმცა ბოსტონელებმა ამჯერადაც გაათანაბრეს სერია 3-3. სიქსერს ჰქონდა პატარა შანსი, რომ დაემარცხებინა სელტიქსი, რადგან მე-7 მატჩი ბოსტონ გარდენში ტარდებოდა. ამჯერად, ისინი გაბრაზებულ კალათბურთს თამაშობდნენ, მაგრამ შედეგიანს და საბოლოოდ 120-106 გაიმარჯვეს კიდეც. თამაშის დასრულებისას, ბოსტონ გარდენში შეკრებილმა სელტიქსის გულშემატკივრებმა დაიწყეს სიმღერა „დაამარცხე L.A, დაამარცხე L.A“ (Beat L.A., Beat L.A., - ნაგულისხმევია ლოს-ანჯელეს ლეიკერსი, რომელიც სელტიქსის ყველაზე დიდ, და ასევე ლიგის #1 მეტოქეობად ითვლება), რაც დაუჯერებელი მომენტი იყო კალათბურთის ისტორიაში. მიუხედავად ამისა, სიქსერსი მაინც დამარცხდა NBA ფინალში, თუმცა 1982-83 წლების სეზონი გუნდისთვის დიდი მომენტით დაიწყო. ყველაფერი რაც მათ სურდათ, იყო რომ გუნდის ლიდერობა მოსის (მოსის მელოუნი) აეღო თავის თავზე და მოეტანა გუნდისთვის NBA ჩემპიონის ტიტული.
1982-83 წლების სეზონი
thumb|left|[[მოსის მელოუნი|მოსის მელოუნმა მოიგო MVP ჯილდო 1983 წელს, რომელმაც სიქსერსს არსებობის 16 წლის მანძილზე მოუტანა იმ წელს პირველი ჩემპიონის ტიტული.]]
ჰაროლდ კატზმა იყიდა სიქსერსი დიქსონისგან 1982 წელს. მისი ხედვით, საჩემპიონო გუნდის ბოლო ნაწილი შეივსო 1982-83 წლებში, როდესაც გუნდმა მოსის მელოუნი აიყვანა ჰიუსტონ როკეტსიდან. გუნდს ლიდერობდა დიდების დარბაზის წევრი იულიუს ირვინგი და NBA All Star მონაწილე მაურის ჩიკსი, ენდრუ ტონი და ბობი ჯონსი, რომლებიც რეგულარული სეზონის განმავლობაში დომინირებდნენ, სადაც შეძლეს 65 მატჩში გამარჯვება, რაც ყველაზე მაღალ მოგებების შედეგში მე-2 ადგილზეა გუნდის ისტორიის მანძილზე. მელოუნი იქნა დასახელებული ლიგის MVP, ხოლო რეგულარული სეზონის დასრულების შემდეგ როდესაც, მას ჰკითხეს როგორ წავიდოდა პლეი-ოფის მატჩები, მან უპასუხა: „ოთხი, ოთხი, ოთხი“ ("four, four, four"), სხვა სიტყვებით, სიქსერსი გაიმარჯვებდა შემდეგ სამ მატჩში 4 თამაშში.
გუნდმა პირველ რაუნდში ნიუ-იორკ ნიქსი 4-0, ხოლო მომდევნო ეტაპზე მილუოკი ბაქსი დაამარცხა 5 თამაშში. რითაც გუნდმა NBA ფინალის საგზური მოიპოვა, სადაც მოახერხა ლოს-ანჯელეს ლეიკერსის 4-0 დამარცხება და გუნდის ისტორიაში მე-3 ჩემპიონის ტიტული მოიპოვეს. მელოუნი ასევე პლეი-ოფის MVP იქნა დასახელებული. სიქსერსმა პლეი-ოფი თითქმის ისე განვლო, როგორც ეს მელოუნმა იწინასწარმეტყველა (ოთხი, ოთხი, ოთხი), ხოლო ბაქსთან წაგებული ერთადერთი მატჩი სერიის მე-4 შეხვედრაში, გუნდის ერთადერთი მარცხი იყო პლეი-ოფში. გუნდის პლეი-ოფის 12-1 შედეგი არის დღემდე საუკეთესო მაჩვენებლით მეორე ადგილზე, როდესაც 2000-01 წლების სეზონში ლეიკერსმა 15-1 შედეგით დაასრულა, რაც საუკეთესო მაჩვენებელია, როდესაც ფინალში ისევ სიქსერსი-ლეიკერსი შეხვდნენ და ის 1 ლეიკერსის წაგებაც, ზუსტად სიქსერსთან მოხდა. ეს იყო უკანასკნელი ჩემპიონობა ქალაქ ფილადელფიის 2008 წლამდე, როდესაც ფილისმა მოიგო მსოფლიო სერია.
1984-1992: ჩარლზ ბარკლის ერა
იმედ გაცრუებული 1983-84 წლების სეზონში, როდესაც გუნდმა პირველ რაუნდში 5 მატჩში წააგო ნიუ-ჯერსი ნეტსის წინააღმდეგ, 1984-85 წლების პერიოდში ფილადელფიაში ჩარლზ ბარკლი ჩამოვიდა. მომდევნო 8 სეზონის განმავლობაში, ბარკლიმ მოახერხა ფილადელფიას ფანებისთვის არაერთი სასიხარული მომენტი ეჩუქებინა. სიქსერსმა მოახერხა ასევე აღმოსავლეთ კონფერენციის ფინალში დაბრუნება, მაგრამ 5 მატჩის ჯამში დამარცხდა ბოსტონ სელტიქსის წინააღმდეგ. მომდევნო სეზონში, მეთ გუკასმა ჩაანაცვლა ბილი კანინჰემი მთავარი მწვრთნელის პოსტზე, რომელიც დაეხმარა გუნდს 1985-86 წლების სეზონის პლეი-ოფის მეორე რაუნდში გასვლაში, სადაც დამარცხებული იქნენ მილუოკი ბაქსის მიერ 7 თამაშში.
1986 წლის 16 ივნისს, კატზმა ორი ყველაზე დიდად გასაკრიტიკებელი გაცვლა გააკეთა გუნდის ისტორიაში, როდესაც მოსის მელოუნი გაუშვა ვაშინგტონ უიზარდსის რიგებში, ასევე პირველი 1986 წლის არჩევანი (რომელიც მოპოვებული იქნა სან-დიეგო კლიპერსისგან 1979 წლის გაცვლა ჯოუ ბრაიანტის) კლივლენდ კავალიერსის რიგებში. ამის სანაცვლოდ გუნდმა როი ჰინსონი, ჯეფ რულენდი და კლიფ რობინსონი მიიღო, რომლებიდანაც არცერთს არ უთამაშია 3 სეზონზე მეტი სიქსერსის რიგებში. სიქსერსი 1986-87 წლების სეზონში დაბრუნდა პლეი-ოფში, სადაც გუნდი დამარცხებული იქნა მილუოკი ბაქსის მიერ 3-2. ამ სეზონის დასრულების შემდეგ, ირვინგმა კარიერის დასრულების შესახებ განაცხადა. 1987-88 წლების სეზონში, როდესაც გუნდმა სეზონი 20-23 დაიწყო, გუკასი გაშვებული იქნა მთავარი მწვრთნელის პოსტიდან და ჩანაცვლებული იქნა მისი ასისტენტ - ჯიმ ლინემის მიერ. ლინემმა დარჩენილი მატჩებში 16-23 მოაგროვა, რაც სიქსერსის საბოლოო შედეგი 36-46 გახადა, გუნდმა კი 1974-75 წლების შემდეგ, პირველად ვერ მოახერხა პლეი-ოფში გასვლა. სიქსერსმა 1988 წლის დრაფტზე, ჩარლზ სმითი აიყვანა, მოგვიანებით კი მისი უფლებები ლოს-ანჯელეს კლიპერსს მიჰყიდა ჰერსი ჰოუკინსის სანაცვლოდ. 5 სეზონის განმავლობაში, ჰოუკინსის თითო მატჩის საშუალო 19 ქულა იყო, ასევე ლიდერობდა გუნდი ყველა დროის პარკეტიდან 3 ქულიანის ჩაგდებაში, როდესაც გაშვებული იქნა შარლოტ ჰორნეტსში დანა ბაროშის, სიდნი გრინის და 1993 წლის დრაფტიც არჩევნის სანაცვლოდ.
1988-89 წლების პერიოდში, ფილადელფია კვლავ დაბრუნდა პლეი-ოფში მას შემდეგ, რაც 1 წელი გაუცდა, მაგრამ პირველივე რაუნდში დამარცხდა ნიუ-იორკ ნიქსის მიერ. 1989-90 წლებში, ბარკლიმ დაამთავრა მეორე ადგილზე ლიგის MVP ხმის მიცემაში, როდესაც სიქსერსმა ატლანტიკის დივიზიონის ტიტული მოიგეს. მას შემდეგ რაც სიქსერსმა პლეი-ოფის პირველ რაუნდში კლივლენდ კავალიერსი დაამარცხა, ფილადელფია მაიკლ ჯორდანის ჩიკაგო ბულზის წინაშე აღმოჩნდა კონფერენციის ნახევარ-ფინალში. სიქსერსი საბოლოოდ ბულზთან 5 მატჩის ჯამში დამარცხდა, რაც ასევე განმეორდა 1991 წელს, მას შემდეგ რაც პირველ რაუნდში გუნდმა მილუოკი ბაქსის დამარცხება შეძლო. სიქსერსმა გამოტოვა მხოლოდ მეორეჯერ პლეი-ოფი მომდევნო წელს იმ 8 სეზონის განმავლობაში, რაც ბარკლიმ ფილადელფიაში გაატარა. 1992 წლის 17 ივნისს, ბარკლი გაშვებული იქნა ფინიქს სანსის რიგებში ჯეფ ჰორნეკის, ტიმ პერის და ენდრუ ლენგის ნაცვლად, რომელმაც იმ დროს ძალიან დიდი კრიტიკა დაიმსახურა ამ გაცვლის გამო.
1992-1996: ბნელი პერიოდი
ლინემმა გაზარდა მისი პოზიცია გუნდში, როდესაც მთავარი მწვრთნელის პოსტიდან გენერალური მენეჯერის სავარძელი დაიკავა 1991-92 წლების სეზონში, რომელმაც დაგ მოუ აიყვანა მის მიერ გათავისუფლებული ადგილის შესავსებად, რომლის მწვრთნელობა მხოლოდ 56 მატჩით შემოიფარგლა და გაშვებული იქნა მას შემდეგ, რაც გუნდს 19-37 ჰქონდა შედეგი. მისი ადგილი, ყოფილმა პოპულარულმა მოთამაშემ და დიდი ხნის ასისტენმა ფრედ კარტერმა დაიკავა 1993 წლის მარტში, რომელმაც მხოლოდ 32-76 დაასრულა გუნდში კარიერა. მომდევნო 1993-94 წლების პერიოდში, სიქსერსმა ჯონ ლუკასი აიყვანა როგორც მთავარი მწვრთნელის, ასევე გენერალური მენეჯერის პოსტზე. ლუკასის ენთუზიაზმი წარმატებული იყო სან-ანტონიო სპურსში მთავარი მწვრთნელბის დროს. ხოლო ფილადელფია ფიქრობდა, რომ მისი ეს შესაძლებლობა დაეხმარებოდა სიქსერსის ახალ ცხოვრებაში. მაგრამ მოლოდინი მოლოდინად დარჩა, როდესაც სიქსერსის 2 სეზონის განმავლობაში, ლუკასმა 42-122 შედეგი ჰქონდა.
thumb|150px|right|ედ სნიდერმა სიქსერსი 1996 წელს შეიძინა 1990-91 წლების სეზონიდან მოყოლებული 1995-96 წლების სეზონამდე, გუნდის რეგულარულ სეზონში გამარჯვებები უფრო და უფრო მცირდებოდა. ყველაზე აღსაღნიშნი სეზონი იყო 1995-96 წლების, როდესაც სიქსერსმა 18-64 შედეგით დაასრულა, რაც გუნდის ისტორიაში ყველაზე ცუდი შედეგით მე-2 ადგილზეა. ეს შედეგი ასევე ლიგის ყველაზე ცუდ შედეგში, მეორე ადგილზე იყო იმ სეზონში, რაც მხოლოდ ვანკუვერ გრიზლის ჩამოუვარდებოდა, რომელიც მხოლოდ და მხოლოდ იმ წელს იყო დამატებული ლიგას, მაგრამ სიქსერსი მაინც უკან იყო ასევე ინაუგურაციის სეზონის მქონდე ტორონტო რაპტორსის. ეს სეზონი იყო გუნდისთვის უკანასკნელი სპექტრუმში. კატზი, რომელმაც ძალიან დაკარგა პოპულარობა გუნდის ქომაგებს შორის 1986 წლის გაცვლებით, გაყიდა გუნდი ფილადელფია ფლაიერსის მფლობელ - ედ სნიდერზე 1995-96 წლების სეზონის ბოლოს. სნიდერი ერთ-ერთი მეპატრონე იყო სპექტრუმის 1971 წლიდან მოყოლებული. პეტ კროუსმა, რომელიც ყოფილი გამწვრთნელი იყო ფლაიერსის და სიქსერსის, დაიკავა პრეზიდენტის სავარძელი.
ბევრი სიქსერსის გულშემატკივარი, ამ წლებს „ბნელ პერიოდს“ უწოდებს. მიუხედავად ამისა, მრავალი უიღბლობის წლების შემდეგ, გუნდის მომავალში ნათელი წერტილიც გამოჩნდა. გუნდმა მოიგო 1996 წლის NBA დრაფტის ლატარეა. კითხვა აქტუალური გახდა, თუ ვის აირჩევდა გუნდი, რაზეც სიქსერსმა პასუხი გასცა: ალენ აივერსონი.
1996-2006: ალენ აივერსონის ერა
1998-99 წლების სეზონში, სიქსერსმა ჯორჯ ლინჩი და მეთ გიგერი აიყვანა, მაგრამ ლოკაუტის გამო, სეზონის დაწყება შეფერხდა, ხოლო დაწყების შემდეგ შემოკლებული 50 მატჩიანი რეგულარული სეზონი ჩატარდა. ამ სეზონის განმავლობაში, სიქსერსმა ტაირონ ჰილი გადმოიყვანა მილუოკი ბაქსიდან. სიქსერსმა რეგულარული სეზონი 28-22 შედეგით დაასრულა, რაც საკმარისი იყო აღმოსავლეთ კონფერენციაში მე-6 ადგილისთვის. ამ შედეგით გუნდმა 1991 წლიდან მოყოლებული, პირველად მოახერხა პლეი-ოფში გასვლა, სადაც პირველ რაუნდში ორლანდო მეჯიკი 3-1 დაამარცხა. ნახევარ-ფინალში გასულები კი ინდიანა პეისერსის წინააღმდეგ დამარცხდნენ. მომდევნო სეზნონში, სიქსერსმა გააუმჯობესა შედეგი და სეზონი 49-33 დაასრულა, რაც მე-5 ადგილი იყო აღმოსავლეთში. სიქსერსმა კიდევ ერთხელ შეძლო პირველი რაუნდში გამარჯვება შარლოტ ჰორნეტსის წინააღმდეგ 4-0, ხოლო ზედიზედ მეორე წელს, მეორე რაუნდში დამარცხდნენ ინდიანა პეისერსის მიერ 6 თამაშში. მაგრამ გუნდი პოზიტიურ განწყობას ინარჩუნებდა, რადგან გაუმჯობესება საგრძნობი იყო. აივერსონის და ბრაუნის შეჯახება კი კვლავ აქტუალური იყო, რითაც ბრაუნი მის გაშვების შესახებ ფიქრობდა კიდეც. იმის შესახებ, რომ აივერსონი ლოს-ანჯელეს კლიპერსის რიგებში გადავიდოდა, მცდარი გამოდგა, თუმცა თითქმის შეთანხმებული იყო 4 გუნდის გაცვლა, რითაც აივერსონი დეტროიტ პისტონსში უნდა გადასულიყო, თუმცა დეტროიტს სახელფასო ჭერმა შეუშალა ხელი. როდესაც ცხადი გახდა, რომ აივერსონი ფილადელფიაში რჩებოდა, მან და ბრაუნმა ერთად იმუშავეს ურთიერთობის გაუმჯობესებაზე, რაც 2000-01 წლების სეზონში აისახა კიდეც.
2000–01 წლების სეზონი
thumb|left|[[ალენ აივერსონი|აივერსონმა მოიგო MVP ჯილდო 2001 წელს, როდესაც ლიდერობდა სიქსერს NBA ფინალში გასასვლელად.]] 2000-01 წლების სეზონი სიქსერსისთვის ძალიან მხურვალედ დაიწყო, როდესაც გუნდმა შეძლო პირველი 10 მატჩის მოგება, ასევე 41-14 შედეგი ჰქონდა გუნდს. ლარი ბრაუნი წვრთნიდა აღმოსავლეთ კონფერენციის გუნდს NBA All Star თამაშზე, სადაც საბოლოოდ ალენ აივერსონი დასახელებული იქნა თამაშის MVP. შესვენებიდან არცთუ დიდი ხნის შემდეგ, ცენტრი - თეო რეტლიფი დაკარგა სიქსერსმა დარჩენილი სეზონის განმავლობაში მაჯის ტრავმის გამო. გუნდს სჭირდებოდა დაკარგული ცენტრის ანაზღაურება, რის გამოც სიქსერსმა დიკემბე მატომბო აიყვანა ატლანტა ჰოუქსიდან, რომლის მაგივრადაც რეტლიფი, ნაზრ მოჰამედი, ტონი კუკოჩი და პეპე სანჩესი გაუშვეს. საბოლოოდ რეგულარული სეზონი ფილადელფიამ 56-26 დაამთავრა, რაც დაეხმარა გუნდს პირველი ატლანტიკის დივიზიონის ტიტულის მოპოვებაში 1989-90 წლების შემდეგ, ასევე იყვნენ პირველ ადგილზე აღმოსავლეთ კონფერენციაში.
პლეი-ოფის პირველ რაუნდში, ფილადელფია შეხვდა ინდიანა პეისერსს კვლავ. პირველ თამაშში სიქსერსი 18 ქულით ლიდერობდა თუმცა საბოლოოდ 79-78 დამარცხდა, როდესაც რეჯი მილერმა ბოლო წამზე სამ ქულიანი ჩააგდო. თუმცა ფილადელფიამ შეძლო ზედიზედ მომდევნო 3 თამაშის მოგება და სერიაც 3-1 მოიგო. კონფერენციის ნახევარ-ფინალში გასულებს ტორონტო რაპტორსი და მისი ვარსკვლავი - ვინს კარტერი შეხვდათ. გუნდებმა შეძლეს პირველ 4 მატჩის გაყოფა და სერია 2-2 იყო, მათ შორის მე-2 თამაშში აივერსონმა 54 ქულის მოგროვება შეძლო. ასევე სიქსერსმა შეძლო მე-5 მატჩის მოგება და სერიის ლიდერობის აღება, თუმცა დამარცხდა მე-6 თამაშში და სერია კვლავ გათანაბრდა. მე-7 თამაშში კი ბოლო წამს ვინს კარტერმა ვერ ჩააგდო ნახტომით ჩაგდებული ბურთი, რასაც ფილადელფიას გამარჯვება თამაშის და სერიის მოჰყვა, რითაც სიქსერსი აღმოსავლეთ კონფერენციის ფინალში გავიდა, სადაც მილუოკ ბაქსს დაუპირისპირდა. მას შემდეგ რაც პირველი ორი მატჩი გუნდებმა გაიყვეს, ცხადი იყო რომ აივერსონი გამოტოვებდა მესამე თამაშს მატყუარა ტრავმის გამო, რაც მას გვიანი სეზონისკენ აწუხებდა. ყველა ვარაუდობდა რომ ბაქსს იოლი გასეირნება ექნებოდა მე-3 მატჩში, მაგრამ მთელი თამაშის განმავლობაში სიქსერსი მაინც მჭიდროდ ეთამაშებოდა, თუმცა მაინც 80-74 დამარცხდა ბოლოს. მიუხედავად მარცხისა, ფილადელფია მის წარმატებას მომავალ თამაშებში ხედავდა, რის გამოც შეძლეს მე-4 და მე-5 მატჩებში გამარჯვება. მე-6 თამაშში ბაქსი 33 ქულით ლიდერობდა, თუმცა სიქსერსმა შეძლო მე-4 პერიოდში არნახული თამაშის შემოტრიალება მაგრამ საკმარისი არ იყო გამარჯვებისთვის, რის გამოც საბოლოოდ 110-100 დამარცხდა. აივერსონი, რომელიც ვერ იყო ჩვეულ ფორმაში, მე-4 პერიოდში 26 ქულა ჩააგდო, ხოლო მთლიან თამაშში 46 ქულის მოტანა შეძლო გუნდისთვის. მეშვიდე მატჩში, ბაქსი 34-25 ლიდერობდა მეორე პერიოდში, რომელშიც იშვიატად-გამოყენებადი რაჯა ბელის წვლილი იყო 10 ქულით. აივერსონმა 44 ქულა მოაგროვა თამაშში და დაეხმარა სიქსერსს მეორე ნახევარში 108-91 გაემარჯვა სიქსერსს, რითაც ფილადელფია NBA ფინალში გავიდა პირველად 1983 წლის შემდეგ. ფინალში, სიქსერსის ოპონენტი ლოს-ანჯელეს ლეიკერსი იყო, რომელიც ფინალამდე 11-0 შედეგით მივიდნენ პლეი-ოფის პირველ სამ რაუნდში.
ლარი ბრაუნის წასვლა
სიქსერსმა 2001-02 წლების სეზონი დიდი მოლოდინით დაიწყო, მაგრამ მოახდინა მხოლოდ 43-39 შედეგის მიღწევა, რაც მე-6 ადგილისთვის აღმოსავლეთ კონფერენციისთვის საკმარისი იყო. პირველივე რაუნდში კი გუნდი ბოსტონ სელტიქსის მიერ იქნა დამარცხებული 3-2. 2002-03 წლების სეზონში, სიქსერსმა 15-4 შედეგით დაიწყო, მაგრამ შემდეგი 30 მატჩიდან მხოლოდ 10 მოგება მოახერხა და 25-24 შედეგით იყო NBA All Star შესვენების დროს. შესვენების შემდეგ, სიქსერსმა ცეცხლი დაიჭირა და ზედიზედ 9 მატჩის მოგება მოახერხა, ასევე უკანასკნელი 33 მატჩიდან 23 მოგება რაც 48-34 შედეგით დასრულებას ნიშნავდა, ამით კი მე-4 ადგილი დაიკავა კონფერენციაში. ალენ აივერსონმა პირველი რაუნდის პირველ მატჩში ნიუ-ორლეან ჰორნეტსის წინააღმდეგ 55 ქულა მიითვალა ანგარიშზე, ხოლო სიქსერსმა კი სერია საბოლოოდ 6 მატჩში მოიგო. ნახევარ-ფინალში გასულები კი დეტროიტ პისტონსის წინააღმდეგ აღმოჩნდნენ, რომლებმაც სიქსერსის გამარჯვებების სერია დაასრულა და სერია 4-2 მოიგო, მათ შორის სიქსერსმა 2-ჯერ დამატებით დროში წააგო, ხოლო ერთი მატჩი კი ბოლო წამზე ჩაგდებული ნასროლით.
2003 წლის ხსოვნის დღეს, ბრაუნმა აღარ გააგრძელა კონტრაქტი როგორც მწვრთნელმა, ხოლო რამდენიმე დღის შემდეგ დეტროიტ პისტონსი ჩაიბარა, რომელმაც 2004 წლის NBA ჩემპიონის ტიტული მოიპოვა. გუნდმა რენდი ეიერსი აიყვანა მთავარი მწვრთნელის პოსტზე, რომელიც მანამდე ბრაუნის დამხმარე მწვრთნელი იყო. მან მხოლოდ 52 მატჩი ჩაატარა და გაშვებული იქნა გუნდიდან 21-31 შედეგის შემდეგ. მას მერე გუნდი კრის ფორდმა ჩაიბარა, თუმცა სიქსერსმა 2003-04 წლების სეზონი 33-49 შედეგით დაასრულა, რითაც 6 წლის მანძილზე პირველად ვერ მოხვდა პლეი-ოფში. აივერსონმა კი სეზონის განმავლობაში ტრავმის გამო ბევრი მატჩი გააცდინა.
იგუდალას გადმოსვლა
thumb|left|იგუდალა სიქსერსმა დრაფტზე 2004 წელს აიყვანა 2004-05 წლების სეზონში, ფილადელფიაში დაბადებული ჯიმ ობრაიანი დასახელებული იქნა გუნდის მთავარ მწვრთნელად. აივერსონი დაწეული იქნა უკან პოინტ გარდის პოზიციაზე. სიქსერსმა ასევე შეუძლო კრის უებერის გადმოყვანა საკრამენტო კინგსიდან, რომელიც უნდა დახმარებოდა აივერსონს გუნდის წარმატებაში. ასევე სიქსერსმა 2004 წლის NBA დრაფტზე ანდრე იგუდალა აიყვანა, რომელიც ყველა-ახალბედას პირველ გუნდში იქნა დასახელებული, ხოლო სიქსერსმა მოახერხა პლეი-ოფში გასვლა 43-39 შედეგით. პირველივე რაუნდში სიქსერსი 5 თამაშის ჯამში დამარცხდა მოქმედი ჩემპიონის დეტროიტ პისტონსის მიერ, რომელსაც ლარი ბრაუნი წვრთნიდა.
2006-07 წლების სეზონის დასაწყისში, სიქსერსმა 3-0 დაიწყო, თუმცა მალევე აირია გუნდში სიტუაცია, რის გამოც 35-47 დაასრულეს რამაც ატლანტიკის დივიზიონში მე-3 ადგილი და აღმოსავლეთ კონფერენციაში მე9 ადგილი მისცა გუნდს, რაც გაიყო ინდიანა პეისერსთან ერთად.
2006 წლის 5 დეკემბერს, გუნდის მიმართულებით იმედგაცრუებული აივერსონმა სიქსერსის მენეჯმენტს ულტიმატუმი წაუყენა: იპოვეთ მოთამაშე რომელიც მომეხმარება მე, ან გამიშვით მეც. ეს იყო მალევე დამტკიცებული თამაშის დროის გაშვებულ ინტერვიუში გუნდის მფლობელ - ედ სნიდერის მიერ.
2006-2012: ანდრე იგუდალას ერა
2006 წლის 19 დეკემბერს, ალენ აივერსონი და ივან მაკფარლინი გაშვებულნი იქნენ დენვერ ნაგეტსის რიგებში ანდრე მილერის, ჯოუ სმითის და 2 პირველი რაუნდის არჩევნის სანაცვლოდ. 11 იანვარს, კი სიქსერსის გენერალურმა მენეჯერმა ბილი კინგმა განაცხადა გუნდის კრის უებერის კონტრაქტის შესახებ. სიქსერსს უნდა გადაეხადა 36 მილიონი შემდეგი 1.5 სეზონიში, რაც 7 მილიონით ნაკლები იყო ვიდრე უნდა გადაეხადა. საბოლოოდ გუნდმა უებერი გაუშვა გუნდიდან, რამაც უებერი თავისუფალ აგენტად გახადა და მალევე დეტროიტ პისტონსთან გააფორმა კონტრაქტი.
ამ გადასვლამ გუნდს შესაძლებლობა მისცა იგუდალას გამხდარიყო გუნდის ლიდერი. სიქსერსმა ეს სეზონი 3-0 დაიწყო, თუმცა შემდეგ 5-10 გააგრძელა სანამ აივერსონი დატოვებდა გუნდს. აივერსონის წასვლის შემდეგ გუნდმა ზედიზედ 8 თამაშ წააგო, საბოლოოდ სიქსერსი 35-47 შედეგით დაასრულა.
thumb|left|თედ იანგი იყო სიქსერსის ყველაზე პირველი არჩევანი დრაფტზე აივერსონის ერის შემდეგ.
სიქსერსნა თადეუს იანგი აირჩია მე-12 არჩევნად მთლიან დრაფტზე.
2007 წლის 4 დეკემბერს, სიქსერსმა მწვრთნელის პოსტიდან, მის ნაცვლად კი ბრუკლინ ნეტსის გენერალური მენეჯერი, ედ სტეფანსკი დანიშნა.
იგუდალასთან ერთად, გუნდი პლეი-ოფში გავიდა 2008 წლის 4 აპრილს, როდესაც ატლანტა ჰოუქსის წინააღმდეგ გაიმარჯვა. ეს იყო გუნდის პირველი პლეი-ოფი 2005 წლის შემდეგ, რაც აივერსონის ერის შემდეგ პირველი პლეი-ოფი იყო. მიუხედავად ამისა გუნდი პირველივე რაუნდში დეტროიტ პისტონსის მიერ დამარცხდა 6 თამაშში. მიუხედავად პლეი-ოფიდან ნაადრევად გამოვარდნისა, გულშემატკივრების უმეტესობა ამ სეზონს წარმატებულად თვლიდა.
2008-2009 სეზონი: ელტონ ბრენდის გადმოყვანა
2008 წლის 9 ივლისს, სიქსერსმა ფორვარდი ელტონ ბრენდი აიყვაა 5 წლიანი და 79.795 მილიონიანი კონტრაქტით. გუნდს ამის საშუალება მიეცა მას შემდეგ, რაც როდნი ქერნი გაუშვეს გუნდიდან. ბრენდს სინამდვილეში კონტრაქტი ეწურებოდა ლოს-ანჯელეს კლიპერსთან და იმედოვნებდა რომ კვლავ მოაწერდა ხელახალ კონტრაქტს. მაგრამ ელტონს სიქსერსმა უფრო მეტი ფული შესთავაზე, ასევე ის ხედავდა უკეთესს შანს მოეგო NBA ჩემპიონის ტიტული აღმოსავლეთ კონფერენციიდან. ამის შემდეგ გუნდმა თავისუფალ აგენტად დარჩენილი როიალ აივი აიყვანა მილუოკი ბაქსიდან, კარიმ რაში ინდიანა პეისერსიდან.
მიუხედავად ამისა, სიქსერსმა ვერ იპოვა ფორმა, რომ გუნდს დახმარებოდა პლეი-ოფში გასასვლელად. ახალი სეზონი კი გუნდმა 9-14 შედეგით დაიწყო, სანამ მთავარი მწვრთნელის პოსტიდან მაურის ჩიკსს გაუშვებდნენ 13 დეკემბერს. გენერალური მენეჯერის ასისტენტი - ტონი დილეო კი ახალი ვაკანტური ადგილის შესავსებლად მზად იყო, რომელიც ასევე დაეხმარა გუნდს სეზონის 41-41 დამთავრებაში, ხოლო კონკრეტულად მის ანგარიშზე 32-27 შედეგი იყო. ბრენდის სეზონი ნაადრევად დასრულდა მხრის ტრავმის გამო. ბრენდის დაკარგვის მიუხედავად, სიქსერსმა შეძლო პლეი-ოფში გასვლა როდესაც 95-90 მოუგო დეტროიტ პისტონსს 2009 წლის 4 აპრილის საშინაო მატჩში.
პირველ რაუნდში, გუნდი ორლანდო მეჯიკის წინააღმდეგ აღმოჩნდა. პირველი ოთხი სერიის 3 მატჩი ბოლო მომენტის გმირობით გამოირჩა. იგუდალამ და იანგმა თამაშის გამარჯვების მომტანი ქულა ჩააგდეს ბოლო ნასროლით 1 და მე-3 მატჩში, მაშინ როდესაც ჰედო თურქოღლუმ მე-4 თამაშში მაოხერხა იგივე. სერია წინა წლის მსგავსად, სიქსერსი ამჯერადაც 2-1 ლიდერობდა სერიას 3 თამაშის მერე, თუმცა მეჯიკმა შეძლო ზედიზედ 3 თამაშის მოგება და სერიაც საბოლოოდ 4-2 მოიგო ორლანდომ.
სეზონში ასევე აღსაღნიშნავი იყო ერთი მატჩო, რომელიც სიქსერსმა მის ყოფილ საშინაო არენა - უაჩოვია სპექტრუმში გაატარა. ამ თამაშში ფილადელფიამ შეძლო 104-101 დაემარცხებინა ჩიკაგო ბულზი, რომელიც 2009 წლის 13 მარტს ჩატარდა.
2009-2010 სეზონი: ბრძოლის გაგრძელება
thumb|left|[[ალენ აივერსონი ახალი დებიუტის დროს]] მომდევნო სეზონში, ტონი დილეო დაუბრუნდა მის ოფისის სამუშაოს, რომელმაც შექმნა სამწვრთნელო პოზიცია ვაკანტური. ყოფილი ვაშინგტონ უიზარდსის მწვრთნელი ედი ჯორდანი იყო წარდგენილი გუნდის ახალ მთავარ მწვრთნელად 2009 წლის 1 ივნისს. 2009 წლის უქმეებზე, გუნდმა 17-ე არჩევნად ირუ ჰოლიდეი აიყვანა. გუნდმა ასევე რეჯი ევანსი გაუშვა ტორონტო რაპტორსის რიგებში, რომლის სანაცვლოდაც სიქსერსმა ჯეისონ კაპონო გადმოიბირ, რომელიც 2007 და 2008 წლებში 3-ქულიანის შეჯიბრის გამარჯვბეული იყო. სეზონის უქმეები ასევე აღსანიშნავია იმით, რომ გუნდმა 1977-97 წლების სიქსერსის ლოგო დაიბრუნა, ხოლო ახალი უნიფორმა კი 1982-83 წლების უნიფორმის მსგავსი გახადა.